Predlog SKLEP SVETA o finančnih prispevkih držav članic za financiranje Evropskega razvojnega sklada, vključno z zgornjo mejo za leto 2015, zneskom za leto 2014 in prvim obrokom za leto 2014 /* COM/2013/0736 final - 2013/0352 (NLE) */





OBRAZLOŽITVENI MEMORANDUM 1. OZADJE PREDLOGA Notranji sporazum in finančna uredba za 10. ERS določata postopek pozivov za plačilo prispevkov držav članic za financiranje ERS. V skladu s členom 57(2) finančne uredbe za 10. ERS se ta predlog nanaša na: – zgornjo mejo letnega zneska prispevka za leto 2015, – letni znesek prispevka za leto 2014, – znesek prvega obroka prispevka za leto 2014. 2. PRAVNI ELEMENTI PREDLOGA V skladu s členom 57(2) finančne uredbe za 10. ERS se mora Svet o tem predlogu odločiti do 15. novembra 2013, države članice pa morajo prvi obrok prispevka plačati najpozneje do 21. januarja 2014. V skladu s členom 57(7) finančne uredbe za 10. ERS sta natančno določena znesek, ki ga upravlja Komisija, in znesek, ki ga upravlja EIB. V skladu s členom 58(2) finančne uredbe za 10. ERS bi se morali pri pozivih za prispevke najprej porabiti zneski iz prejšnjih ERS, ki so bili dani na voljo, in sicer eden za drugim. Glede na to, da EIB ne poziva za prispevke za prvi obrok, se ta predlog nanaša le na zneske iz 10. ERS za Komisijo. V skladu s členom 145 finančne uredbe za 10. ERS je EIB Komisiji sporočila posodobljene ocene obveznosti in plačil za instrumente, ki jih upravlja. V skladu s členom 60 finančne uredbe za 10. ERS mora država članica, ki ni pravočasno plačala obroka prispevkov, plačati obresti za neplačani znesek; način plačila obresti je urejen v istem členu. 2013/0352 (NLE) Predlog SKLEP SVETA o finančnih prispevkih držav članic za financiranje Evropskega razvojnega sklada, vključno z zgornjo mejo za leto 2015, zneskom za leto 2014 in prvim obrokom za leto 2014 SVET EVROPSKE UNIJE JE – ob upoštevanju Pogodbe o delovanju Evropske unije, ob upoštevanju Notranjega sporazuma med predstavniki vlad držav članic, ki so se sestali v okviru Sveta, o financiranju pomoči Skupnosti v okviru večletnega finančnega okvira za obdobje 2008–2013 v skladu s Sporazumom o partnerstvu AKP-ES in o dodelitvi finančne pomoči čezmorskim državam in ozemljem, za katere se uporablja četrti del Pogodbe ES, zlasti člen 7 Notranjega sporazuma, ob upoštevanju Uredbe Sveta (ES) št. 215/2008 z dne 18. februarja 2008 o finančni uredbi, ki se uporablja za 10. Evropski razvojni sklad (v nadaljnjem besedilu: finančna uredba za 10. ERS), zlasti člena 57(5) finančne uredbe, ob upoštevanju predloga Evropske komisije, ob upoštevanju naslednjega: (1) V skladu s postopkom iz členov 57 do 61 finančne uredbe za 10. ERS bi morala Komisija do 15. oktobra 2013 predstaviti predlog, ki določa zgornjo mejo letnega zneska prispevka držav članic v Evropski razvojni sklad (v nadaljnjem besedilu: ERS) za leto 2015, letni znesek prispevka za leto 2014 in znesek prvega obroka prispevka za leto 2014. (2) V skladu s prvim odstavkom člena 145 finančne uredbe za 10. ERS je Evropska investicijska banka Komisiji sporočila posodobljene ocene obveznosti in plačil za instrumente, ki jih upravlja. (3) V skladu s členom 58(2) finančne uredbe za 10. ERS bi se morali pri pozivih za prispevke najprej porabiti zneski iz prejšnjih ERS, ki so bili dani na voljo, in sicer eden za drugim. Glede na to, da EIB ne poziva za prispevke za prvi obrok, se ta predlog nanaša le na zneske iz 10. ERS za Komisijo. (4) Svet je 19. novembra 2012 na podlagi predloga Komisije sprejel sklep, da se delež Komisije določi na 3 250 000 000 EUR, delež EIB pa na 360 000 000 EUR pri zgornji meji prispevkov držav članic v ERS za leto 2014 – SPREJEL NASLEDNJI SKLEP: Člen 1 Zgornja meja za letni znesek prispevkov držav članic v ERS za leto 2015 se določi v višini 3 300 000 000 EUR za Komisijo in v višini 300 000 000 EUR za Evropsko investicijsko banko. Člen 2 Letni znesek prispevkov držav članic v ERS za leto 2014 se določi v višini 3 100 000 000 EUR za Komisijo in v višini 150 000 000 EUR za Evropsko investicijsko banko. Člen 3 Posamezni prispevki v ERS, ki jih države članice plačajo Komisiji in Evropski investicijski banki v okviru prvega obroka za leto 2014, so prikazani v razpredelnici v Prilogi. Člen 4 Ta sklep je naslovljen na države članice. V Bruslju, Za Svet Predsednik PRILOGA Prvi obrok prispevkov v ERS za leto 2014 (v tisoč eurih) || || Delež || Delež || 1. obrok || || 9. || 10. || plačano || plačano || DRŽAVE ČLANICE || ERS || ERS || EIB || Komisija || || % || % || 9. ERS || 10. ERS || BELGIJA || 3,92 || 3,53 || 0 || 70 600 || DANSKA || 2,14 || 2,00 || 0 || 40 000 || NEMČIJA || 23,36 || 20,50 || 0 || 410 000 || GRČIJA || 1,25 || 1,47 || 0 || 29 400 || ŠPANIJA || 5,84 || 7,85 || 0 || 157 000 || FRANCIJA || 24,30 || 19,55 || 0 || 391 000 || IRSKA || 0,62 || 0,91 || 0 || 18 200 || ITALIJA || 12,54 || 12,86 || 0 || 257 200 || LUKSEMBURG || 0,29 || 0,27 || 0 || 5 400 || NIZOZEMSKA || 5,22 || 4,85 || 0 || 97 000 || AVSTRIJA || 2,65 || 2,41 || 0 || 48 200 || PORTUGALSKA || 0,97 || 1,15 || 0 || 23 000 || FINSKA || 1,48 || 1,47 || 0 || 29 400 || ŠVEDSKA || 2,73 || 2,74 || 0 || 54 800 || ZDRUŽENO KRALJESTVO || 12,69 || 14,82 || 0 || 296 400 || EU-15 vmesna vsota || 100 || 96,38 || 0 || 1 927 600 || BOLGARIJA || || 0,14 || || 2 800 || ČEŠKA || || 0,51 || || 10 200 || ESTONIJA || || 0,05 || || 1 000 || CIPER || || 0,09 || || 1 800 || LATVIJA || || 0,07 || || 1 400 || LITVA || || 0,12 || || 2 400 || MADŽARSKA || || 0,55 || || 11 000 || MALTA || || 0,03 || || 600 || POLJSKA || || 1,30 || || 26 000 || ROMUNIJA || || 0,37 || || 7 400 || SLOVENIJA || || 0,18 || || 3 600 || SLOVAŠKA || || 0,21 || || 4 200 || EU-12 vmesna vsota || || 3,62 || || 72 400 || EU-27 SKUPAJ || 100 || 100 || || 2 000 000